Osnovna škola Stjepana Kefelje, Kutina

Školska godina: 2017./2018.

Učiteljica: Silvija Krpes

**Elementi i oblici ocjenjivanje i kriteriji vrednovanja u nastavi**

**GEOGRAFIJE**

Ocjenjivanje postignuća učenika/učenica iz geografije jedan je od redovitih i najvažnijih načina vrednovanja. Moguće ga je ostvariti na kraju nastavne jedinice, tematske cjeline i /ili nastavne cjeline.

Ocjenjivanje i vrednovanje usklađeno je s aktualnim *Pravilnikom o načinima, postupcima i elementima vrednovanja učenika u osnovnoj i srednjoj školi*.

**Uvodne napomene:**

**Ocjenjivanje** – dodjeljivanje određenje ocjene za postignute rezultate učenika, odnosno

razvrstavanje učenika u određene kategorije prema postignutim rezultatima u učenju i dogovorenim kriterijima. Toje postupak vrednovanja utvrđene kakvoće i količine usvojenih znanja,sposobnosti, vještina, navika, stavova i vrijednosti dogovorenim sustavom jedinica tj. ocjenama.

**Ocjena** – dogovoreni znak ili sustav znakova kojima se označava odgovarajuća razina postignuća u učenju. Može biti brojčana ( u ocjenskoj križaljki) i opisna (rubrika bilježaka u imeniku)

**Provjeravane** je skup postupaka kojima učitelj utvrđuje kakvoću i količinu usvojenih znanja, sposobnosti, vještina, navika, stavova i vrijednosti kod učenika

**Zaključivanje ocjena** – izraz postignute razine učenikovih kompetencija u nastavnome predmetu i rezultat ukupnoga procesa vrednovanja tijekom nastavne godine. Zaključna ocjena iz nastavnoga predmeta geografije na kraju nastavne godine ne mora proizlaziti iz aritmetičke sredine upisanih ocjena, osobito ako je učenik pokazao napredak. (Pravilnik o ocjenjivanju čl. 11. al. 3.)

U nastavi geografije ocjenama od 1-5 vrednuju se sljedeći elementi (brojčanom i opisnom ocjenom).

**1. Usvojenost znanja**: usvojenost programskih sadržaja provjerava se usmenim i pisanim provjerama znanja.

**Usmene provjere znanja** mogu biti povremene i temeljite (vezane uz nastavne jedinice) te „leteće“ svakodnevne, vezane uz pojedinu nastavnu temu. Usmeno provjeravanje će se uglavnom provoditi ne najavljeno svaki sat. Prilikom usmenog ispitivanja učenik može biti ocijenjen u više ocjenskih elemenata, dakle ne samo u jedan. Naime prilikom ispitivanja učenik može istovremeno odgovara teoriju, geografsku kartu, tumačiti različite karografske i kartodijagramske sheme te za svaki od navedenih elemenata biti ocijenjen.

**Pisane provjere znanja** pišu se na kraju svake veće nastavne cjeline uz pomoć zadataka objektivnog tipa. O pisanim provjerama, bilo kratkim pisanim provjerama ili pisanim provjerama, učenici će biti obaviješteni preko Okvirnog vremenika pisanih provjera.

***Kod pisanih provjera pridržavati će se pravila da ispod 45% riješenosti se ne može dobiti***

***pozitivna ocjena.***

Intervali postotka bodova za pojedine ocjene

|  |  |  |  |  |  |
| --- | --- | --- | --- | --- | --- |
| ocjena | 1 | 2 | 3 | 4 | 5 |
| raspon | do 49 % | 50 - 62 % | 63 - 75% | 76 - 88 % | 90 - 100% |

Iz ispita se **mogu dobiti dvije ocjene ukoliko** ispit sadrži slijepu kartu i kartografske prikaze s

zadatcima koji se posebno vrednuju i ocjenjuju.

**2. Geografske vještine**: kod ovog elementa ocjenjuje se učenikova sposobnost uočavanja pojava i procesa te povezivanje obrađenih nastavnih sadržaja općenito ili sa ostalim nastavnim temama ili predmetima.

Ocjenjuje se sposobnost samostalnog izvođenja zaključaka pri analizi geografskih problema te povezivanje naučenog sa životnom praksom.

Geografske vještine će se vrednovati crtanjem i analiza dijagrama, klimadijagrama, kartograma, uporaba GPS uređaja, kartiranje, skiciranje, anketiranje, snimanje, izrada plakata, referati, prezentacije, snalaženje

(orijentacija) u prostoru (terenska nastava), istraživački radovi...

Pri ocjenjivanju plakata,prezentacija i istraživačkog rada ocjenjuje se temeljna primjena učenikova znanja u izvođenju zadatka, samostalnosti i pokazanih vještina, korištenju materijala, alata, instrumenata i drugih pomagala.

Vrednovanje će se temeljiti na cjelovitu pristupu praćenja i poticanja individualnoga razvoja svakoga djeteta i učenika. Razvijati će se pozitivna usmjerenost na učenikova postignuća i sposobnosti. Nastojati će se poticati oni sadržaji u kojima će se primijetiti uspjeh učenika.

**Radna bilježnica:**

Podrazumijeva se da ocjena iz radne bilježnice nema jednaku težinu kao usvojenost znanja, jer radnu bilježnicu učenik ispunjava kod kuće uz eventualno korištenje bilježnice, udžbenika ili atlasa. Ocjena iz radne bilježnice i zalaganja biti će učitelju pokazatelj pravilnog odnosa prema radu i predmetu od strane učenika i kao takva će se vrednovati prilikom zaključivanja ocjene.

**3. Kartografska pismenost:** kod ovog elementa cjenjuje se brzina, točnost i samostalnost „čitanja“ geografske karte po zadanim pojmovima te sposobnost povezivanja i „čitanja“ naučenog gradiva sa sadržajem na geografskoj karti.

Kartografska pismenost se razvija čitanjem i razumijevanjem geografske karte te orijentacijom u prostoru.

**Opisno ocjenjivanje:**

Pored brojčanih ocjena, u rubriku bilješke upisivati će se redovno i opisne ocjene.

U rubrici opisnog ocjenjivanja učenika uz obrazloženje ocjene učenikova postignuća iz pojedinog elementa ocjenjivanja nalazi se i osvrt na ispunjavanje radne bilježnice, nošenje potrebnog pribora, udžbenik, redovitost u pisanju domaćih zadaća, doprinos u skupnom radu, aktivnost na satu, interes za nastavne sadržaje, odnos prema radu te suradnja sa učenicima i nastavnikom.

**Zalaganje i motivacija:**

Izrazito motiviran, sudjeluje u svim oblicima rada, bilo da se radi o obradi ili ponavljanju. Rado iskazuje vlastite stavove i zaključke. *Odličan (5)*

Motiviran, sudjeluje u radu. Iskazuje vlastite stavove, no pridonošenju zaključaka učitelj ga treba usmjeriti. Ima pozitivan odnos prema radu. *Vrlo dobar (4)*

Potrebno više motivacije. Posjeduje volju za radom no potreban poticaj od strane učitelja. *Dobar (3)*

Uz veliku pomoć i ogromni poticaj učitelja sudjeluje u nastavi. Potrebno neprestano poticati i usmjeravati pozornost na rad. *Dovoljan (2)*

Učenik je u potpunosti indiferentan. Ne sudjeluje u radu ni uz veliki angažman i poticanje od strane učitelja.

*Nedovoljan (1)*

**Kriteriji za postizanje pojedine ocjene iz određenog elementa ocjenjivanja.**

1. **USVOJENOST ZNANJA**

|  |  |
| --- | --- |
| **Ocjena** | **Kriterij vrednovanja** |
| Odličan (5) | Točno, opširno, logično i argumentirano odgovara na postavljena  pitanja. U potpunosti razumije nastavne sadržaje, proširuje ih  vlastitim iskustvom. Učenik se ističe originalnošću, samostalno  analizira i interpretira. |
| Vrlo dobar (4) | Sporije ali točno, logično i uglavnom argumentirano odgovara na  postavljena pitanja uz eventualno postavljanje potpitanja. Razumije  nastavne sadržaje i uspješno primjenjuje stečena znanja  Gotovo da ne treba pomoć učitelja. |
| Dobar (3) | Uglavnom točno odgovara na postavljena pitanja, uz pomoć učitelja.  Uglavnom razumije nastavne sadržaje i djelomično primjenjuje  stečena znanja. Kvaliteta znanja je prosječna, a način iznošenja gradiva je logičan tek u pojedinim dijelovima. Razumije gradivo, ali bez pojedinosti. Primjetne su nepotpunosti u znanju. |
| Dovoljan (2) | Djelomično i površno odgovara na postavljena pitanja, uz pomoć  učitelja. Ne razumije u potpunosti nastavne sadržaje i otežano  primjenjuje stečena znanja. Potrebna velika pomoć učitelja koja se  očituje i većem broju potpitanja i usmjeravanja prema točnom  odgovoru. |
| Nedovoljan (1) | Ne razumije nastavne sadržaje i ne primjenjuje geografska znanja.  Ne razumije smisao pojmova. Ne zna iskoristiti ni pomoć učitelja. |

1. **GEOGRAFSKE VJEŠTINE**

|  |  |
| --- | --- |
| **Ocjena** | **Kriterij vrednovanja** |
| Odličan (5) | Samostalno izvodi zaključke i uočava uzročno-posljedične veze,  geografske pojave i procese.  Izrazito uspješno analizira kartografske, grafičke i slikovne priloge te  samostalno donosi zaključke. |
| Vrlo dobar (4) | Uglavnom samostalno izvodi zaključke i razumije geografske  pojmove i procese. Posjeduje i gotovo uvijek primjenjuje geografska  znanja, sposobnosti i vještine. Analizira kartografske,  grafičke i slikovne priloge te uz malu pomoć učitelja donosi zaključke. |
| Dobar (3) | Uz pomoć učitelja izvodi zaključke i prosječno razumije geografske  pojmove i procese. Djelomično i nepotpuno izvodi zaključke pri  analizi geografskih problema Ponekad nespreman iskazati  geografska znanja, sposobnosti i vještine. Nepotpuno analizira  kartografske, grafičke i slikovne priloge te prosječno donosi  zaključke. |
| Dovoljan (2) | Uz veliku pomoć učitelja na jednostavan način nabraja i opisuje  geografske pojmove i procese. S pogreškama analizira kartografske,  grafičke i slikovne priloge te nesamostalno donosi zaključke. |
| Nedovoljan (1) | Ne pokazuje volju i želju za stjecanjem sposobnosti i vještina. Ni uz  pomoć učitelja nije u stanju uočiti određene pojave i procese.  Nesuvislo analizira kartografske, grafičke i slikovne priloge te  donosi nelogične zaključke bez razumijevanja. |

1. **KARTOGRAFSKA PISMENOST**

|  |  |
| --- | --- |
| **Ocjena** | **Kriterij vrednovanja** |
| Odličan (5) | Točno, precizno i brzo uočava geografske sadržaje na geografskoj  karti. Izrazito uspješno koristi geografsku kartu u učionici, i pri tome  ne treba pomoć učitelja. |
| Vrlo dobar (4) | Točno uočava geografske sadržaje na geografskoj karti. uspješno  koristi geografsku kartu i gotovo ne treba pomoć učitelja. Točno  uočava i prepoznaje geografske sadržaje na zemljovidu i koristi se  njima. |
| Dobar (3) | Koristi geografsku kartu u učionici uz pomoć učitelja, te je u stanju  samostalno pokazati **osnovne** geografske sadržaje, pri tome mu treba  više vremena. |
| Dovoljan (2) | Koristi geografsku kartu u učionici uz pomoć i navođenje učitelja i učenika,  teško uočava geografske sadržaje |
| Nedovoljan (1) | Pogrešno uočava geografske sadržaje na geografskoj karti. Ni uz  navođenje učitelja ne zna pokazati osnovne geografske sadržaje. |

**Vrednovanje učeničkih radova –plakata i prezentacija**

|  |  |
| --- | --- |
| **Ocjena** | **Kriterij vrednovanja** |
| Odličan (5) | Izlaganje samostalno, uvjerljivo. Plakat i prezentaciju koristi kao sredstvo tumačenja. Urednost izrađenog na visokoj razini i u potpuno usklađeno sa normama hrvatskog jezika. Iznimno kreativno napravljeno. |
| Vrlo dobar (4) | Izlaganje samostalno no nije u potpunosti uvjerljiv. Gotovo ne čita sa plakata ili prezentacije već istu koristi kao sredstvo tumačenja. Rad sadrži previše detalja koji nisu u potpunosti smisaono povezani. |
| Dobar (3) | Nije siguran pri izlaganju. Često čita sa plakata ili prezentacije.Jezično izražavanje ponekad nije u skladu sa jezičnim zakonitostima. U pojedinim segmentima rad je nepregledan. |
| Dovoljan (2) | Prezentacija ili plakat neuredni i ne razumljivo izrađeni. Primjetne su brojne pravopisne pogreške. Učenik se i sam ne snalazi na plakatu ili prezentaciji. Samo čita napisani tekst. Loše izabrani tekstualni i slikovni materijali. |
| Minimalna ocjena koju učenik može dobiti je dovoljan (2), radi uloženog truda.  Izuzev ako učenik ne izvrši svoju obavezu i ne preda svoj rad tada je ocjena nedovoljan (1) | |

**Ocjenjivanje radne bilježnice**

|  |  |
| --- | --- |
| **Ocjena** | **Kriterij vrednovanja** |
| Odličan (5) | Radnu bilježnicu ispunjava redovito, uredno i točno. Precizan je u rješavanju zadataka. |
| Vrlo dobar (4) | Radnu bilježnicu ispunjava redovito i uredno. No u pojedinim zadatcima nedostaje preciznostii točnosti. |
| Dobar (3) | Radnu bilježnicu ispunjava neredovito, pojedine zadatke preskače te su primjetne greške u zadatcima. |
| Dovoljan (2) | Nije redovit u ispunjavanju radne bilježnice. Rješava tek osnovne zadatke. Pri rješavanju neuredan i neprecizan. |
| Nedovoljan (1) | Neredovito ispunjava radnu bilježnicu,više od pola radne bilježnice  nije ispunjeno. Ono što je ispunjeno često netočno. |

**Primjereni programi i oblici odgoja i obrazovanja učenika s teškoćama u razvoju**

Kod učenika koji su od stručno razvojne službe prepoznati kao učenici s teškoćama u razvoju, učitelj će

prilagoditi zadatke kako bi se kod takvih učenika potaknuo razvoj i napredak.

Zastupljeni primjereni programi odgoja i obrazovanja učenika su: redoviti program uz individualizirane postupke te redoviti program uz prilagodbu sadržaja i individualizirane postupke.

**Individualizirani postupci** omogućavaju različite oblike potpore, prema potrebama učenika, i to s obzirom na: samostalnost učenika; vrijeme rada; metode rada; provjeravanje vještina, znanja i sposobnosti učenika; praćenje i vrednovanje postignuća učenika; aktivnost učenika; tehnološka, didaktička i/ili rehabilitacijska sredstva za rad i primjerene prostorne uvjete.

**Sadržajna prilagodba** podrazumijeva individualiziranu prilagodbu nastavnih sadržaja redovitog programa sukladno sposobnostima i sklonostima učenika, a zahtijeva smanjivanje opsega nastavnih sadržaja. Opseg nastavnih sadržaja može se umanjiti do najniže razine usvojenosti obrazovnih postignuća propisanih nastavnim planom i programom/kurikulumom za razred u koji je učenik uključen, a iznad razine posebnog programa.

Kod navedenih učenika predmetni učitelj će svakom učeniku (indivudualno) prilagoditi postupke i elemente ocjenjivanja u skladu sa preporukom i dogovorom sa stručnom službom škole.

Prilikom ocjenjivanja mora postojati razumijevanje za prepreke u učenju nastale zbog učenikovih teškoća u

učenju ili njegovih poremećaja.

**Kod kriterija ocjenjiva uzimati će se u obzir specifičnosti djeteta.**

**VREDNOVANJE PLAKATA, PREZENTACIJA**

|  |  |  |  |
| --- | --- | --- | --- |
| Element ocjenjivanja | BODOVI | | |
| 1 | 2 | 3 |
| Znanje – poznavanje teme | Osnovno poznavanje nastavne građe. Potrebna pomoć u snalaženju u temi.  Promašena tema. | Prilično dobro poznavanje nastavne teme. Uočavanje bitnog, dobro zaključivanje. Ponekad površno ili nesigurno. | Izuzetno kvalitetno i široko poznavanje nastavne građe. Povezivanje gradiva s ostalim temama ili predmetima (daje primjere iz života). |
| Način izlaganja teme/nastup | Potrebna pomoć u izlaganju (čitanje). Ponekad nesigurno. Teškoće u izražavanju. | Jasno, sigurno i samostalno izražavanje uz malu pomoć (čitanje). | Vrlo lijepo osmišljen nastup. Izražavanje sigurno, izražajno i samostalno. Ima elemenata dramatizacije. |
| Aktivnost - samoocjenjivanje | Radi redovito uz poticaj i pomoć drugih. Slabije se snalazi u pronalaženju izvora podataka. | Uredan odnos prema radu. Pomaže prijateljima u radu. Koristi se s više izvora podataka. | Predlaže ideje, ali prihvaća i tuđe mišljenje. Pomaže prijateljima i potiče ih na rad. Veoma se dobro služi različitim izvorima podataka. |
| Suradnički rad | Suradnici su usmjereni na zadatak i zajedno dobro rade. | Suradnici su većinom usmjereni na zadatak i zajednički rad. | Suradnici su potpuno usmjereni na zadatak i zajednički rad. |
| Pravopis i gramatika | Bez gramatičkih i pravopisnih pogrešaka. | Malo gramatičkih i pravopisnih pogrešaka. | Mnogo gramatičkih i pravopisnih pogrešaka. |
| Kreativnost | Rad uredan sa svim potrebnim elementima. | Rad veoma dobro osmišljen i pregledan, tj. jasno izražava glavnu ideju teme. | Rad daje jasan pregled teme. Originalan je, zanimljiv i/ili duhovit. Velika kreativnost. |

Bodovi i ocjena:

6 bodova – dovoljan (2)

7 – 12 – dobar (3)

13 – 16 – vrlo dobar (4)

17 – 18 – odličan (5)

**OCJENJIVANJE PROJEKTA I ISTRAŽIVAČKOG RADA- IZVJEŠĆE**

Dijelovi koji se ocjenjuju: **Uvod** – 1-2 boda

**Glavni dio** (ovisno o temi i koleraciji – 0-4 boda)

**Zaključak** – 1-2 boda,

**Način izlaganja** 0-3 boda (kao i kod plakata i prezentacija)

**Kreativnost** 0-3 boda (kao kod plakata i prezentacija)

|  |  |
| --- | --- |
| bodovi | ocjena |
| 14,13 | 5 |
| 12,11,10 | 4 |
| 9,8 | 3 |
| 7 | 2 |

**Uvod**

U uvodu se ukratko predstavlja tema koju se istraživalo, pazeći pritom da je jasno predstavljena te da svi oni koji nisu sudjelovali u izradi razumiju . **2 boda**

U uvodu se ukratko predstavlja tema koju se istraživalo, ali nije jasna. **1 bod**

**Glavni dio**

**1 bod-** rezultati rada polovično prikazani, odgovoreno je na polovicu pitanja koja su zadana, nije prikazana korelacija s ostalim predmetima koji su uključeni u rad

**2 boda –**rezultati rada većim dijelom prikazani, odgovoreno je na 70% pitanja koja su zadana, korelacija s ostalim predmetima koji su uključeni u rad je djelomična

**3 boda –**rezultati rada prikazani u potpunosti, odgovoreno je na 100% pitanja koja su zadana, korelacija s ostalim predmetima koji su uključeni u rad je djelomična

**4 boda** – rezultati rada su prikazani u potpunosti, odgovoreno je na 100% pitanja koja su zadana i korelacija s ostalim predmetima koji su uključeni u rad je potpuna

**Zaključak**

Ukratko napisano osobno iskustvo rada na projektu, poteškoće na koje se naišlo i kako ih se rješavalo te je odgovoreno na pitanje projektnog (istraživačkog ) rada. **2 boda**

Ukratko napisano osobno iskustvo rada na projektu, poteškoće na koje se naišlo i kako ih se rješavalo, ali nije odgovoreno na pitanje projektnog (istraživačkog ) rada. **1 bod**

**Rad u timu**

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Ponašanje u grupi | Imena članova grupe | | | | | | | | | | | | | | | | | | | | | | | | | | |
|  | | | | | |  | | | | | |  | | | | |  | | | | |  | | | | |
| V | Č | | Z | | N | V | Č | | Z | N | | V | | Č | Z | N | V | Č | | Z | N | V | Č | | Z | N |
| Idejama i prijedlozima potpomaže rad grupe |  |  | |  | |  |  |  | |  |  | |  | |  |  |  |  |  | |  |  |  |  | |  |  |
| Surađuje s ostalima |  |  | |  | |  |  |  | |  |  | |  | |  |  |  |  |  | |  |  |  |  | |  |  |
| Prihvaća sve članove |  |  | |  | |  |  |  | |  |  | |  | |  |  |  |  |  | |  |  |  |  | |  |  |
| Aktivno i zainteresirano radi u grupi |  |  | |  | |  |  |  | |  |  | |  | |  |  |  |  |  | |  |  |  |  | |  |  |
| Neslaganje rješava na konstruktivan način |  |  | |  | |  |  |  | |  |  | |  | |  |  |  |  |  | |  |  |  |  | |  |  |
| Tolerantan prema tuđim prijedlozima i mišljenju |  | |  | |  |  |  |  |  | | |  |  |  | |  |  |  | |  |  |  |  | |  |  |  |

V-vlastita procjena (ja), Č-procjena za ostale članove grupe, Z-zajednička procjena, N-nastavnikova procjena

1-uopće nije prisutno 2-rijetko prisutno 3-ponekad prisutno 4-često prisutno 5-stalno prisutno